|  |  |  |
| --- | --- | --- |
|  |  |  |
| Saksbehandler: | Hilde Enget |
|  |  |
|  |   |
|  |   |
|  |  |
|  |
|  |  |  |

**Møteprotokoll for styret i Vestre Viken**

|  |  |
| --- | --- |
| **Møtested:** | Grønland 32, Drammen (møterom Hallingskarvet) |
| **Dato:** | 16. desember 2024  |
| **Tidspunkt:** | Kl. 12.00 – 15.00 |

**Følgende medlemmer deltok:**

|  |  |  |
| --- | --- | --- |
| Navn |  | Funksjon |
| Siri Hatlen |  | Styreleder |
| Hans Tore Frydnes  |  | Nestleder  |
| George Harold Fulford |  | Styremedlem |
| Kari Fjelldal |  | Styremedlem |
| Robert Bjerknes |  | Styremedlem  |
| Kristin Vinje |  | Styremedlem |
| Hege Mørk |  | Styremedlem |
| Gry Lillås Christoffersen  |  | Styremedlem |
| Tom Roger Heggelund Frost  |  | Styremedlem  |
| Maria Josefsen Gundersen  |  | Styremedlem - forfall |
| Heidi E N Haugen |  | Vara styremedlem |
| Toril Anneli Kiuru Morken  |  | Styremedlem  |

Leder og nestleder av Brukerutvalget Rune Kløvtveit og Gudrun Breistøl deltok som observatør med møte- og talerett.

**Følgende fra administrasjon og ledelse møtte:**

|  |  |
| --- | --- |
| Navn | Funksjon |
| Lisbeth Sommervoll | Administrerende direktør  |
| Anders Debes | Direktør medisin og helsefag |
| Mette Lise Lindblad | Direktør økonomi  |
| Henning Aarset | Direktør kommunikasjon og samfunnskontakt |
| Eli Årmot | Direktør kompetanse |
| Robert Nystuen | Konstituert direktør teknologi |
| Hilde Enget | Administrasjonssjef/styresekretær  |

Styreleder Siri Hatlen ledet møtet og administrerende direktør la fram sakene.

Protokollfører: Hilde Enget.

Styret hadde sitt årlige dialogmøte med Brukerutvalget og Ungdomsrådet i forkant av styremøtet.

Tema for møtet:

Uønsket variasjon – Mark Miller

Overganger – fra et brukerperspektiv  - David Hemmingsen

Ungdomskortet - Elenor Iversen og Andreas Melbye

Styret takket for tankevekkende og informative presentasjoner. Administrasjonen tar med seg innspillene i sitt videre arbeid med utvikling av tjenesten. Samlepresentasjon ligger i admincontrol.

**Sak /2024 Godkjenning av innkalling og saksliste**

**Styrets enstemmige**

**Vedtak:**

Styret godkjenner innkalling og saksliste.

**Sak /2024 Godkjenning av styreprotokoll fra 18. november 2024**

**Styrets enstemmige**

**Vedtak:**

Møteprotokoll fra styremøtet 18. november 2024 godkjennes.

**Sak 110/2024 Virksomhetsrapportering pr. 30. november 2024**

**Oppsummering av innhold**

Resultatutviklingen i november er på linje med tidligere måneder. Prognosen for året opprettholdes. Det er spesielt gledelig at Kongsberg sykehus nå kan vise effekter av sine tiltak, og dermed når resultatmålet sitt for måneden. Klinikkene PHR og KMD fortsetter å vise gode resultater. KIS er tilnærmet på resultatmål for året når de store merkostnadene for Fjernvarmesentralen ved nytt sykehus i Drammen holdes utenfor.

For Bærum og Ringerike sykehus er resultatene fortsatt utover budsjett og lavere aktivitet er en medvirkende årsak. Det pågår arbeid med å analysere tallene, blant annet hvor mye den ekstra innsatsen i forbindelse med Ventetidsløftet utgjør. Som tidligere omtalt vil det største tiltaket ved Bærum sykehus først få effekt fra januar måned.

**Kommentarer i møtet**

Styret merker seg at flere piler peker i positiv retning og at det er tydelig at det pågår mye aktivitet for å bedre de økonomiske resultatene.

Styret kommenterer at det er gledelig å se positive resultater innen Ventetidsløftet, og ser at det er godt teamarbeid på mange nivåer som bidrar til måloppnåelse. Det bemerkes at erfaringene innen øye har overføringsverdi til andre fagområder. Det er også positivt at det er inngått avtaler med de tillitsvalgte knyttet til kveldspoliklinikk.

**Styrets enstemmige**

**Vedtak:**

1. Styret tar virksomhetsrapportering pr november 2024 til orientering.

**Sak 111/ 2024 Bærekraftsplan versjon 2.0**

**Oppsummering av innhold**

Det vises til styremøte 28. august 2023, sak 77-2023 der “Handlingsplan for bærekraftig utvikling” ble fremlagt. Vedlagte dokument er en revidert utgave, gjeldende for 2025 og 2026. Planen vil bli revidert årlig.

**Kommentarer i møtet**

Styret kommenterer at det er en fordel at det som ligger til grunn i bærekraftsplanen av innhold og struktur videreføres og videreutvikles i versjon 2.0. Styret opplever at planen ivaretar både kortsiktige- og langsiktige tiltak for å utvikle helseforetaket i riktig retning. Planen peker på faglige tiltak som vil kunne gi en bærekraftig tjeneste, og det er sentralt at prosessene tilrettelegger for god involvering og partssamarbeid.

Styret viser til en oversikt som synliggjør vekst i antall legeårsverk de siste årene og at denne er langt høyere enn øvrig helsepersonell. Det synes derfor viktig å gi oppgavedeling og funksjonsfordeling større oppmerksomhet i arbeidet fremover.

Styret takker for en god presentasjon fra de fire somatiske klinikkdirektører og kommenterer at det vil være sentralt at det hentes ut gevinster fra helhetlig samarbeid i forbindelse med mer optimal ressursutnyttelse og flytting til nytt sykehus i Drammen. Styret ønsker en oppdatering fra de fire klinikkene knyttet til fremlagt skisse til plan for samarbeid på døgnpostene i løpet av 1. halvår 2025.

Styret støtter planen. Den er ambisiøs samtidig som den legger en klar forventning om å hente ut gevinster.

Ansattrepresentantene uttaler at de er bekymret for realismen i gevinstene. De vil allikevel stemme for forslag til vedtak, men ønsker å legge ved en stemmeforklaring. Administrerende direktør presiserer at det er eksempler som er brukt i planen når det gjelder talldata og at det vil legges opp til en prosess der tallene kvalitetssikres. Prinsipper for medvirkning vil legges til grunn for arbeidet og det vil søkes å tilrettelegge for gode prosesser med tillitsvalgte og vernetjenesten.

**Styrets enstemmige**

**Vedtak:**

1. Styret tar Handlingsplan for bærekraftig utvikling – versjon 2.0 til etterretning.
2. Planen legges til grunn for foretakets økonomiske langtidsplan 2026 – 2029 og kommende års budsjetter.
3. Administrerende direktør bes om å rapportere på fremdrift i iverksettelse av tiltak, slik det er skissert i planen.

Stemmeforklaring fra ansattrepresentantene Tom Frost, Gry Christoffersen, Toril Morken og Heidi E N Haugen:

*Resultat 2024 viser at sengeområdene overforbruker med 28 årsverk totalt i hele VVHF, noe som er lite i budsjettsammenheng over et helt foretak. Ansattrepresentantene mener dette viser at sengeområdene i hovedsak er effektivt driftet, og at det er stor risiko for at Bærekraftplanen i 2025 har feil fokus for å hente inn planlagt effektiviseringstiltak. Vi vil minne om at Bærekraftplanen v. 1.0 allerede er kalkulert med planlagt økonomisk gevinstrealisering innenfor sengeområdene, og vi tror ytterligere effektivisering i stor grad ikke er realistisk.*

*Sengeområdene er ikke rot-årsaken til manglende lav aktivitet og manglende inntjening, og vil således ikke endre på situasjonen.*

*For øvrig vil ansattrepresentantene påpeke at Bærekraftplanene inneholder mange tabeller og konkrete tall som ikke er forankret i partssamarbeid. Vi forventer at analyser og grunnlag for tallene som presenteres i Bærekraftplanene ses på som eksempler og utgangspunkt for videre samarbeid og forankring med tillitsvalgte og vernetjeneste.*

**Sak 112/2024 Budsjett og mål 2025**

**Oppsummering av innhold**

Styret har gjennom året 2024 fulgt den økonomiske utviklingen i foretaket tett. I september 2023 vedtok styret Handlingsplan for bærekraftig utvikling (bærekraftsplanen). Realiseringen av målene i planen er ikke fullt ut oppnådd. Det gjelder først og fremst de somatiske klinikkene. Klinikk for psykisk helsevern og rus har vært igjennom en omfattende omstilling, og innfrir i samsvar med bærekraftsplanen. Det samme gjelder klinikk for medisinsk diagnostikk. For klinikk interne servicetjenester har nye avtaler ved nytt sykehus i Drammen allerede fått effekt, og det har påført klinikken større kostnader enn budsjettert. Klinikk for prehospitale tjenester har som en av få tilsvarende virksomheter i både regionen og landet lykkes i å stagnere veksten i pasienttransport, blant annet gjennom innføring av videoløsninger. Denne saken beskriver foretakets forslag til budsjett og mål for 2025.

**Kommentarer i møtet**

Styret takker for en god presentasjon og et godt saksfremlegg. Det oppleves at det er sammenheng mellom bærekraftsplanen versjon 2.0 og budsjett for 2025.

Styret kommenterer at det er svært gledelig at målsettingen om at 1% av de totale kostnadene i VVHF går til Forskning, ser ut til å oppnås i løpet av 2025.

Lavere aktivitet og økning i antall årsverk bekymrer. Med økt samarbeid mellom de somatiske klinikkene forventes det bedre utnyttelse av kapasitet på tvers. Styret ønsker å følge denne utviklingen videre i 2025. Det blir særlig viktig at aktiviteten samsvarer med budsjettet tidlig på året. Styret bemerker at god planlegging og helhetlig kapasitetsutnyttelse kan avlaste Drammen sykehus i forbindelse med innflytting til nytt sykehus.

Styret uttaler at budsjett for 2025 er forsvarlig, samtidig som det er høy risiko knyttet til å skyve på nødvendige investeringer i MTU og innen BRK prosjektet.

Et redusert resultatkrav for 2025 sammenholdt med økonomisk langtidsplan 2025 – 2028 innebærer at investeringsmidler for kommende år svekkes. Dette forholdet vil spesielt belyses i forbindelse med behandlingen av økonomisk langtidsplan for 2026 – 2029. Styret vil derfor be om at det innledes tidlig dialog med HSØ knyttet til et forsvarlig budsjett for 2026. Det vises i den anledning til styresak 067-2023 der det åpnes for søknad ekstraordinær inntektsstøtte for det enkelte budsjettår, samt styresak 008-2023 som presiserer at økt styringsramme for Nytt sykehus i Drammen ikke må bli til hinder for at Vestre Viken HF kan fortsette å levere gode og likeverdige helsetjenester.

Ansattrepresentantene stiller seg bak forslag til vedtak, men ønsker å fremheve sine innspill i en stemmeforklaring.

**Styrets enstemmige**

**Vedtak:**

1. Styret slutter seg til mål og prioriteringer for 2025 som fremkommer i administrerende direktørs saksfremstilling. Budsjettet vedtas med totale inntekter på 14 281 MNOK, hvorav 10 447 MNOK er basisrammetildeling fra HSØ. Styret vedtar budsjettet med et overskudd på 40 MNOK.
2. Styret vedtar en øvre investeringsramme på 438 MNOK.
Investeringer finansieres med 394 MNOK i egne midler, og 44 MNOK med finansiell leasing. Investeringsmidler overført fra 2024 kommer i tillegg.
3. Styret ber administrerende direktør innlede dialog med HSØ om ekstraordinær inntektsstøtte for å sikre finansiering av nødvendige investeringer i 2026.
4. Styret gir administrerende direktør fullmakt til å foreta eventuelle budsjettkorrigeringer gjennom året, blant annet som følge av endrede DRG-indekser, nye bevilgninger eller føringer fra eier, styrevedtak i Helse Sør-Øst RHF, samt mindre tekniske justeringer.

Stemmeforklaring fra ansattrepresentantene Tom Frost, Gry Christoffersen, Toril Morken og Heidi E N Haugen:

*Ansattrepresentantene vil fremheve protokolltilførsel fra Foretakstillitsvalgte og Foretakshovedverneombud i forbindelse med drøfting av budsjett 2025, som belyser bekymring for risikoen ved gjennomføring og oppnåelse av tiltak, samt nødvendigheten av ytterlige tiltak for å unngå mangelfull involvering i fremtidige budsjettprosesser.*

**Sak 113/ 2024 Reviderte fullmakter i VVHF**

**Oppsummering av innhold**

Fullmaktstrukturen og fullmaktmatrisen er administrerende direktørs interne delegasjon i linjen, innenfor myndigheten hun er tildelt i helseforetaksloven og instruksen fra styret.

I sak om administrerende direktørs delegerte fullmakter i Vestre Viken lagt frem for styret i styremøte 30. januar 2023 sak 5/2023, merket styret seg at fullmaktene gjennomgås årlig som en del av budsjettprosessen i desember.

**Kommentarer i møtet**

Ingen kommentarer i møtet.

**Styrets enstemmige**

**Vedtak:**

Styret tar administrerende direktørs delegasjon av fullmakter til etterretning.

**Sak 114/ 2024 Sykefraværsarbeidet i VVHF**

**Oppsummering av innhold**

Helse Sør-Øst RHF (HSØ) la frem en sak for sitt styre 22. november 2024 om videreføring av arbeidet med oppfølging av sykefravær, sak 121-2024. HSØ har anmodet helseforetakene i regionen om å legge frem sak for sine styrer om hvordan det arbeides med oppfølging av sykefravær. I denne saken redegjøres det for sykefraværsarbeidet i Vestre Viken.

**Kommentarer i møtet**

Styret takker for en god presentasjon og kommenterer at det gode sykefraværsarbeidet som er lagt ned på sengepostavdeling ved Bærum sykehus har stor overføringsverdi til andre avdelinger i helseforetaket. Styret kommenterer videre at det er positivt at det vektlegges en bred og systematisk innsats for å redusere sykefraværet i helseforetaket. Styret ønsker å høre status og resultater av sykefraværsinnsatsen i et styremøte før sommeren 2025.

**Styrets enstemmige**

**Vedtak:**

Styret tar saken til orientering, og støtter de foreslåtte tiltak og prioriteringer for det strategiske arbeidet med å redusere sykefraværet i 2025.

**Sak 115/ 2024 Parkeringsløsning for nytt sykehus Drammen**

**Oppsummering av innhold**

Fra åpning i 2025 og frem til 2030 er parkeringsbehovet ved nytt sykehus i Drammen ivaretatt. Dette er løst ved en kombinasjon av permanente og midlertidige parkeringsplasser. Denne saken gjør rede for hvordan Vestre Viken HF vil erstatte midlertidige parkeringsløsninger med permanente parkeringsplasser etter 2030, for å innfri kravene i reguleringsplanen for området.

Gjennomgang av økonomiske utredninger for parkering NSD ble gjort i lukket møte i starten av styremøtet. Denne presentasjonen ligger tilgjengelig i admincontrol.

**Kommentarer i møtet**

Styret uttaler at det har vært utfordrende at parkeringsløsning knyttet til nytt sykehus i Drammen ikke har vært inkludert i byggeprosjektet. Denne saken har derfor pågått over lang tid, der flere alternativer har vært utredet og med usikker finansiering. Med fremlagt forslag til vedtak vil VVHF ha sikret en fremtidig parkeringsløsning ved nytt sykehus i Drammen.

**Styrets enstemmige**

**Vedtak:**

1. Styret godkjenner beskrevet parkeringsløsning med etablering av egne permanente parkeringshus ved nytt sykehus i Drammen. Anbefalt løsning vil erstatte den midlertidige parkeringsløsningen etter 2030. Både midlertidige løsning og den permanente løsningen sikrer at det etableres tilstrekkelig antall plasser i samsvar med reguleringsplanen for området.
2. Et alternativt utkjøp av Nedre Strandgate 64 kan erstatte ett av parkeringshusene på egen tomt. Dersom dette blir aktuelt, ber styret om at utredningen oppdateres og fremlegges for ny behandling, før oversendelse til Helse Sør-Øst RHF.
3. Styret ber deretter administrerende direktør oversende beslutningsgrunnlaget for videre behandling i Helse Sør-Øst RHF i samsvar med fullmaktstrukturen i regionen.
4. Styret ber videre administrerende direktør søke Helse Sør-Øst RHF om lån i henhold til gjeldende retningslinjer, slik at prosjektet sikres finansiering, med planlagt oppstart av forprosjekt i 2025

**Sak 116/ 2024 Oppdatert antikorrupsjonsprogram HSØ**

**Oppsummering av innhold**

HSØ har oppdatert sitt antikorrupsjonsprogram for regionen. Formålet med dette og en egen dilemmatrening er å forebygge misligheter, korrupsjon og brudd på etiske retningslinjer for medarbeidere i hele Helse Sør-Øst. Helse Sør-Østs antikorrupsjonsprogram ble vedtatt i styre i 2014 (Styresak 094-2014 Antikorrupsjonsprogram i Helse Sør-Øst).

**Kommentarer i møtet**

Ingen kommentarer.

**Styrets enstemmige**

**Vedtak:**

Styret tar saken til etterretning.

**Sak 117/ 2024 Status nytt sykehus Drammen**

**Oppsummering av innhold**

Statusrapport nytt sykehus Drammen skal gi styret i Vestre Viken HF en overordnet status for arbeidet i Mottaksprosjektet. Rapporten omfatter rapportering på de områdene som inngår i Mottaksprosjektets oppgaver og ansvar.

**Kommentarer i møtet**

Ingen kommentarer.

**Styrets enstemmige**

**Vedtak:**

1. Styret tar status nytt sykehus Drammen til orientering.

|  |
| --- |
| **Sak 118/ 2024 Oppnevning av valgstyre – gjennomføring av valg av ansattes medlemmer til styret i VVHF 20225****Oppsummering av innhold**Inneværende valgperiode for de ansattvalgte styremedlemmer og varamedlemmer gjelder frem til og med 15. mars 2025. For å gjennomføre nytt valg skal det i henhold til forskrift om ansattes styrerepresentasjon i helseforetak fastsatt av Helse- og omsorgsdepartementet, oppnevnes et valgstyre. Det må derfor oppnevnes et valgstyre som skal forestå valg av ansattvalgte styremedlemmer og varamedlemmer til helseforetakets styre fra og med 16. mars 2025.**Kommentarer i møtet**Ingen kommentarer. **Styrets enstemmige****Vedtak:** Styret for Vestre Viken HF oppnevner følgende valgstyre for gjennomføring av ansattes medlemmer til helseforetakets styre:*Fra foretakets ledelse:** Marianne Ono Njøten, avdelingssjef HR. *Vara: Tove Svensli.*
* Hilde Enget, Administrasjonssjef. *Vara: Janne Hjelm-Gabrielsen.*
* Henning Aarset, Direktør kommunikasjon og samfunnskontakt. *Vara: Hege Frostad Dahle*

*Fra de ansatte:** Borgar Kolstad, ARA Konnerud. *Vara: Lillian Einarsve*
* Geir Bye Gundersen, Foretakstillitsvalgt Norsk Fysioterapeutforbund. Vara: Lise Meldgaard.
* Einar Tranøy, akuttmottaket Kongsberg Sykehus. *Vara: Nina Neteland*

Valgstyret oppnevner selv leder og nestleder.**Sak 119/2024 Styrets årsplan 2025****Styrets enstemmige** **Vedtak:** Styret vedtar årsplan for 2025. **Sak 120/2024 Referatsaker**Ingen kommentarer. **Sak 121/2024 Eventuelt**Informasjon om fremtidig drift av 10 sengeplasser ved HSS. Selv om Nesbyen kommune sier opp sin ene plass, vil de øvrige hallingdalskommunene jobbe for en løsning hvor sengene opprettholdes slik at tilbudet består. Forskningsrådet har bevilget 13 MNOK i tilskudd til Hallinghelse, midlene skal gå til prosjekter innen digital samhandling. **Sak 122/2024 Driftsorientering fra administrerende direktør****Oppsummering av innhold**Administrerende direktør informerte om at Ledelsens gjennomgang (LGG) 2024 er utsatt i påvente av utvikling av et mer hensiktsmessig verktøy for gjennomføring. Adkomstbygget til det nye sykehuset i Drammen ble overført fra byggherre Helse Sør-Øst til Vestre Viken den 3. desember. Forbedringsprosjektet 2024 «Felles tjenestemodell for digitale sårtjenester» ble belønnet med Forbedringsprisen 2024. Ringerike sykehus får mer robotutstyr i gave. Det er etablert dialog mellom VVHF og Mayoklinikken knyttet til ulike utviklingsprosjekter. Samhandlingsprosjektet med Kongsberg kommune og Responssenteret har fått tildelt samhandlingsmidler. Administrerende direktør var på hospitering ved Blakstad sykehus og berømmer dyktige medarbeidere for deres innsats. Kronprinsesse Mette-Marit og prinsesse Ingrid Alexandra besøkte Drammen sykehus i forbindelse med på luciafeiringen. **Kommentarer i møtet**Styret takker for presentasjonen og vil samtidig takke administrasjonen og ansatte i VVHF for god innsats i året vi snart har lagt bak oss. **Styrets enstemmige****Vedtak:** Driftsorienteringen fra administrerende direktør tas til orientering.  |

**Drammen, 16. desember 2024**

Siri Hatlen George Harold Fulford

styreleder

Hans Tore Frydnes Robert Bjerknes

nestleder

Kristin Vinje Kari Fjelldal

Hege Mørk

Tom Roger H Frost Toril A K Morken

Maria Josefsen Gundersen (sett) Gry L Christoffersen

Heidi E N Haugen